Фәнил Гыйләҗев

Фәнил Гыйләҗев,  Фәнил Фаил улы Гыйләҗев ― шагыйрь, Татарстан язучылар берлеге әгъзасы, Шәйхи Маннур (2023) һәм Гамил Афзал (2025) исемендәге премияләр  лауреаты.

 Тәрҗемәи хәле 
Фәнил Фаил улы Гыйләҗев  1987 елның 16 маенда   Казан шәһәрендә туган. Үсмер чагы Чирмешән районының Ибрай Каргалы  (Керкәле) авылында үтә. Шунда 2005 елда Югары Кәминкә урта мәктәбен тәмамлаган.   Казан федераль университетының җурналистика һәм социоогия факультетында татар журналистикасы бүлеген тәмамлый.  Мәктәптә укыганда  иҗат итә башлый. Иң яратып яза торган өлкәсе - шигърият өлкәсе. 

Студент чорында  “Шәрыкъ клубы”на,  университеттагы “Әллүки” әдәби түгәрәгенә йөри. Шигырьләре "Идел", "Ялкын", "Чаян" журналларында, "Безнең Чирмешән" газетында басыла.  Шигъриятеңдә милләт, тарих, тел язмышы чагыла. 

 Эшчәнлеге 
Университетны тәмамлагач, 3 еллап  “Шәһри Казан” газетасында эшләп ала. Анда  “Фәнил яеметкесе” дигән рубрика ачып җибәрә. Төрле көн кадагына суга торган, милли-сәяси темаларга багышланган юмор-сатирига корылган такмакчыклары басылып килә. 

2014 елда “Ризасызлык” дигән китабы басыла.  “Ризасызлык” китабының беренче өлешенә кергән шигырьләрнең күбесе, башлыча, дини фәлсәфә, күңел лирикасына, әти-әниләргә, төп нигезен авыл темасына багышланган шигырьләр тәшкил итә. “Ризасызлык” китабының икенче өлеше милли, тарихи, сәяси темаларга язылган шигырьләрдән тора. Һәм аның өченче өлешендә юмор-сатирага тартым шигырьләр тупланган.

Фәнил  Гыйләҗев “Казан утлары” журналында мөхәррир булып эшли.

 Бүләкләре, мактаулы исемнәре 
 2010 ― “Иделем акчарлагы” яшь язучылар конкурсының “Шигърият” номинациясендә Гран-при иясе.
 2010 ― "Шигъри Сабантуй - 2010" Идел-Урал төбәге студентларының иҗат бәйгесендә икенче урын.
 2011 ― "Таян Аллага - 2011 бәйгесендә Гран-при иясе. Фәнил ГЫЙЛӘҖЕВ!!! ГИЛЯЗОВСКИЙ!!! Шәп шагыйрь ул! ВКонтакте
 2017 ― Саҗидә Сөләйманова премиясе (кызыксындыру премиясе) ― "Ризасызлык" китабы өчен.
 2023 ― Шәйхи Маннур исемендәге премия ― «Кирмән нигезе» китабы өченМамадышта Шәйхи Маннур премиясе тапшырылды. Татар-информ, 17.01.2023
 2025 ― Гамил Афзал исемендәге премияЛәйсән Газизова.  Актаныш районы гамәлгә куйган Гамил Афзал премиясенә Фәнил Гыйлаҗев лаек булды. aktanysh-rt.ru, 11.11.2025.
 Гаиләсе 
Хатыны Эльза. Ике кыз үстерәләрФәнил Гыйләҗев / «Ирек мәйданы», 9.05.2024, № 18 (710), 29нчы бит..

 Искәрмәләр 

 Сылтамалар 
 Фәнил Гыйләҗев.  Әдипләр.Белем.ру
 Фәнил Гыйләҗев. Матбугат.ру
 Казан утлары журналы редакциясе
Төркем:Татар шагыйрьләреТөркем:Татарстан шагыйрьләре
Төркем:Татарстан журналистларыТөркем:Татар журналистларыТөркем:Казан утлары журналистларыТөркем:Казан дәүләт университетын тәмамлаучыларТөркем:Шәйхи Маннур премиясе лауреатларыТөркем:Гамил Афзал премиясе лауреатлары